Sanusi ya yi karar shugaban DSS, IG da ministan shari'ar Najeriya a ko
Yanzu-yanzu: Sanusi II ya maka IGP, shugaban DSS, kwamishinan shari'ar Kano da ministan shari'ar Najeriya a kotu
21 days ago 11531 views by Aminu Ibrahim
Tsohon sarkin Kano, Lamido Sanusi II, ya mika korafi gaban wata babbar kotun tarayya da ke Abuja a kan bukatar ta bada umarnin sakinsa bayan tsigesa da aka yi daga karagar mulkin masarautar Kano.
An dauke Sanusi zuwa garin Awe ne da ke jihar Nasarawa kuma tuni aka tsaresa a wani gida da ke garin bayan gwamnatin jihar Kano ta tube masa rawani a ranar Litinin da ta gabata.
Lauyoyinsa wadanda suka samu shugabancin Lateef Fagbemi, a ranar Alhamis sun shigar dakarara mai lamba FHC/ABJ/CS/357/2020 a gaban babbar kotun tarayyar da ke Abuja, jaridar The Punch ta ruwaito.
Ya roki kotun da ta bada uamrani sakin wanda yake karewa tare da dawo masa da yancinsa na zuwa inda ya ga dama da kuma mu’amala da jama’a a Najeriya amma banda jihar Kano.
Jaridar The Punch ta ruwaito cewa wadanda ake karar sun hada da shugaban ‘yan sandan Najeriya, shugaban hukumar ‘yan sandan farin kaya ta Najeriya, kwamishinan shari’ar jihar Kano da kuma ministan shari’ar Najeriya.
Yanzu-yanzu: Sanusi II ya maka IG, shugaban DSS, kwamishinan shari'ar Kano da ministan shari'ar Najeriya a kotu
Idan zamu tuna, a jiya ne Shugaban lauyoyin tubabben sarkin Kano, Abubakar Balarabe Mahmoud, ya yi bayanin yadda Malam Muhammadu Sanusi II da iyalansa suna fuskanci cin zarafi bayan an tube masa rawaninsa.